IT-TRIBUNAL GĦAL TALBIET ŻGĦAR Ġudikatur AVV. Seduta tat-Tnejn, 28 ta' Ottubru 2019 Ra l-Avviż tat-Talba ippreżentat fil-21 ta' Awwissu 2019 li permezz tiegħu s-soċjetà attriċi ippremettiet u talbet: lill-istess soċjetà konvenuta Illi s-soċjetà attriċi għandha tieħu mingħand is-soċjetà konvenuta s-somma ta' erba' mija u sitta u tletin Ewro u sebgħa u erbgħin ċenteżmu (€436.47c) wara li diversi prodotti tal-ikel ġew mibjugħa inadempjenti nonostante diversi ikkonsenjati u interpellazzjonijiet. Is-soċjetà attriċi talbet li s-soċjetà konvenuta tkun ikkundannata tħallasha l-ammont relattiv flimkien mal-ispejjeż tal-ittra uffiċjali relattiva mibgħuta ai termini tal-Art. 166A tal-Kap. 12 tal- Liġijiet ta' Malta datata 4 ta' Lulju 2018. li baqgħet Ra li kif jidher mir-riferti relattivi (fol. 9 tal-proċess), is-soċjetà konvenuta ġiet innotifikata fit-30 ta' Awwissu 2019. Ra li l-istess soċjetà konvenuta ma ppreżentat ebda risposta u ħadd ma deher għaliha jew in rappreżentanza tagħha fis-seduti relattivi. Sema' x-xhieda kollha, qara d-dokumentazzjoni kollha ippreżentata u ra li l-kawża tħalliet għas-sentenza għat-28 ta' Ottubru 2019. Provi ippreżentati Fl-udjenza tal-14 ta' Ottubru 2019 Carlos Speranza, prodott mis-soċjetà attriċi, kkonferma taht gurament li l- ammont dovut mis-soċjetà konvenuta kien tħallas kollu ħlief għal tlieta u erbgħin Ewro u sitta u tmenin ċenteżmu (€43.86). It-Tribunal osserva li mid-dikjarazzjoni ta' Carlos Speranza jidher għalhekk ċar li s-soċjetà konvenuta ħallset l- ammont indikat fid-dokument A (fol. 2 tal-proċess) iżda fadlillha thallas l-ammont indikat fid-dokument B (fol. 3 tal-proċess). Konsiderazzjonijiet It-Tribunal ikkunsidra li l-kontumaċja waħedha ma titqiesx bħala ammissjoni tat-talba tal-attur da parti tal- konvenut iżda kontestazzjoni tal-istess. Għalkemm il-konvenut jibqa' kontumaċi, dan ma jfissirx li huwa abbanduna kull eċċezzjoni li seta' jagħmel fil-kawża u ammetta d-domandi. Il-ġudikant għandu jeżamina jekk it-talba hijiex ġustifikata independentement mill-kontumaċja tal-konvenut (ara Fenici Insurance Agency Limited noe vs. Paul Vassallo Micallef et deċiża mill-Qorti tal-Appell [Inferjuri] fit-22 ta' Novembru 2002). Il-prova bil-kapitolu għandha tiġi evalwata u meqjusa flimkien ma' kull prova li tkun prodotta. L-istitut tal-kontumaċja hu intiż biss sabiex irażżan l-atteġġjament tal-kontumaċja u disprezz da parti ta' min ġie ċitat biex jersaq quddiem il-qorti (ara Kummissarju tal-Artijiet vs. John Buontempo deċiża mill-Prim' Awla fil-31 ta' Jannar 2003). Siccome għalhekk il-kontumaċja mhix ammissjoni iżda oppożizzjoni, xorta waħda l-attur irid jipprova l- allegazzjoni minnu vantata sabiex tirnexxi l-azzjoni tiegħu (ara Carmel Farrugia Azzopardi vs. Dorianne Borg Kandeh deċiża mill-Prim' Awla fit-12 ta' Lulju 2001). It-Tribunal osserva li effettivament, dak li xehed ix-xhud Carlos Speranza jiffunzjona bħala nota ta' riduzzjoni. Għalhekk, ladarba Speranza qal ċar li s-soċjetà attriċi fadlilha biss tieħu tlieta u erbgħin Ewro u sitta u tmenin ċenteżmu (€43.86), it-Tribunal ma għandu ebda raġuni sabiex jiddubita dan, speċjalment fin-nuqqas ta' provi għall-kuntrarju. It-Tribunal għalhekk jidhirlu li t-talba tal-attur ġiet sodisfaċentement ippruvata fil-kontumaċja tal-konvenut. Fir-rigward tal-ittra uffiċjali (166A) imsemmija fl-Avviż tat-Talba, it-Tribunal, wara li applika l-Art. 9(2)(b) tal- Kap. 380 tal-Liġijiet ta' Malta, huwa sodisfatt li din l-ittra uffiċjali ġiet ippreżentata fl-4 ta' Lulju 2018. Deċide Għaldaqstant, it-Tribunal jaqta' u jiddeċiedi din l-azzjoni billi fid-dawl ta' dak li ddikjara Carlos Speranza, jilqa' t-talba tas-soċjetà attriċi limitatament għal tlieta u erbgħin Ewro u sitta u tmenin ċenteżmu (€43.86c) u jikkundanna lis-soċjetà konvenuta tħallas lis-soċjetà attriċi din is-somma bl-ispejjeż u bl-imgħaxijiet kif mitlub fl-Avviż tat-Talba, inklużi l-ispejjeż tal-ittra uffiċjali (166A) imsemmija fl-Avviż tat-Talba. It-Tribunal jordna li l-ispejjeż tal-kawża jitħallsu mis-soċjetà konvenuta. Law), LL.D. Ġudikatur